[{"text_idx": "#000010", "text": "Dyna pam mae ymchwilwyr, myfyrwyr PHD, a meddygon fel ei gilydd yn galw ar bobol Cymru i gymryd rhan. Ond peidiwch a\u0302 chymryd ein gair ni \u2013 ewch ymlaen i ddarllen tystlythyrau gan ymchwilwyr, gweithwyr gofal iechyd proffesiynol ac aelodau presennol y gronfa ddata o bob cwr o Gymru."}, {"text_idx": "#000013", "text": "\u201cMae gen i Atacsia Cerebellar \u2013 cyflwr prin iawn sy\u2019n effeithio ar symudiad y coesau a lleferydd. Fe wnes i ymuno a\u0302 Doeth am Iechyd Cymru ar o\u0302l cael diagnosis \u2013 yn ystod cyfnod pan oeddwn i\u2019n teimlo\u2019n ynysig iawn ac yn rhwystredig oherwydd diffyg gwybodaeth am y salwch. Yn ogystal a\u0302 delio a\u0302\u2019r symptomau \u2013 fel blinder llethol ac anhawster symud \u2013 ni allwn ddod o hyd i unrhyw gymorth i ddelio a\u0302\u2019m cyflwr. Roedd yn anodd. Dyna pam y penderfynais helpu eraill gydag atacsia. Yn ogystal a\u0302 chynorthwyo gwaith ymchwilwyr gwyddonol drwy Doeth am Iechyd Cymru, sefydlais Ataxia and Me \u2013 gwefan lle mae pobol yng Nghymru yn rhannu gwybodaeth am y cyflwr."}, {"text_idx": "#000014", "text": "\u201cFel claf sydd a\u0302 chyflwr prin, rwy\u2019n gwybod na all gwaith ymchwil ac ymwybyddiaeth ddigwydd heb gyfraniad pobl fel fi. Rwy\u2019n gobeithio y bydd mwy o ddioddefwyr atacsia ac eraill sydd a\u0302 chyflyrau prin yn cofrestru a\u0302 Doeth am Iechyd Cymru i sicrhau bod ein lleisiau\u2019n dylanwadu ar waith ymchwil meddygol a gwasanaethau iechyd a gofal cymdeithasol yng Nghymru.\u201d"}, {"text_idx": "#000016", "text": "\u201cDechreuais ymwneud a\u0302 Doeth am Iechyd Cymru i gychwyn wrth wneud gwaith ymchwil i bendro a meigryn \u2013 drwy fy ngwaith yn Dizzy Lab Prifysgol Caerdydd."}, {"text_idx": "#000021", "text": "\u201cArchwiliodd fy PhD ddylanwadau technoleg newydd ar sgrinio ac atal canser y coluddyn \u2014 gwaith na fyddai wedi bod yn bosibl heb Doeth am Iechyd Cymru. Yn anad dim oherwydd bod angen i mi ddechrau fy ngwaith ymchwil ar ddechrau pandemig y Coronafeirws. Gyda\u2019r genedl gyfan o dan glo a\u2019r Gwasanaeth Iechyd Gwladol o dan bwysau aruthrol, doedd gen i ddim syniad sut y byddwn i\u2019n gallu dod o hyd i gyfranogwyr... Ond daeth Doeth am Iechyd Cymru i\u2019r adwy."}, {"text_idx": "#000025", "text": "\u201cRydw i wedi cael profiad cadarnhaol iawn yn cyfrannu at brosiectau ymchwil a gynhaliwyd gyda Doeth am Iechyd Cymru a byddwn yn annog pawb i wirfoddoli ychydig bach o\u2019u hamser i gefnogi\u2019r gwaith pwysig maen nhw\u2019n ei wneud."}, {"text_idx": "#000026", "text": "\u201cYn ystod y cyfnod rydw i wedi bod yn rhan o gymuned Doeth am Iechyd Cymru, rydw i wedi cael profiad uniongyrchol o\u2019r boddhad sy\u2019n deillio o gyfrannu at ymchwil iechyd. Rwy\u2019n teimlo fy mod yn chwarae rhan bwysig wrth ddylanwadu ar bolisi\u0308au, llywio astudiaethau ymchwil, a chreu dyfodol iachach i Gymru.\u201d"}, {"text_idx": "#000035", "text": "Felly, beth bynnag fo\u2019ch oedran, eich statws iechyd neu ble bynnag rydych chi\u2019n byw yng Nghymru, drwy ymuno a\u0302 Doeth am Iechyd Cymru, gallwch lunio dyfodol iechyd a gofal cymdeithasol ledled y wlad \u2013 a chreu amgylchedd mwy diogel, iachach a hapusach am genedlaethau i ddod."}, {"text_idx": "#000036", "text": "Dywed yr Athro Sunil Dolwani, Cyfarwyddwr Doeth am Iechyd Cymru: \u201cRwy\u2019n hynod ddiolchgar am haelioni ein cyfranogwyr sy\u2019n rhoi o\u2019u hamser er budd Doeth am Iechyd Cymru \u2013 a diolchaf iddynt am arwain y ffordd wrth i ni geisio recriwtio hyd yn oed mwy o aelodau\u2019r mis Medi hwn."}, {"text_idx": "#000037", "text": "\u201cDrwy ymuno a\u0302 Doeth am Iechyd Cymru heddiw, byddwch yn dod yn rhan o gymuned fwy o dros 40,000 o unigolion allgarol sydd wedi ymrwymo i wella iechyd a lles ein cenedl.\u201d"}, {"text_idx": "#000038", "text": "I gael rhagor o wybodaeth am sut gallwch chi gymryd rhan yn Doeth am Iechyd Cymru, ewch i: ."}]